**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2021/2022. година)**

Припремни период: децембар 2021. године

Реализација: март–мај 2022. године

|  |  |
| --- | --- |
| **Департман који реализује пројекат** | Департман за педагогију |
| **Назив пројекта** | Улога високошколских установа у процесу унапређења одрживе педагошке праксе |
| **Руководилац пројекта** | Проф. др Јелена Петровић |
| **Секретар пројекта** | Милица Димитријевић, истраживач-приправник |

|  |  |
| --- | --- |
| **Образложење пројекта** | Овај пројекат Департмана за педагогију посвећен је оснаживању одрживе педагошке праксе интензивирањем сарадње са педагозима из васпитно-образовних и других специфичних установа, идентификовањем њихових образовних потреба, пружањем подршке и могућности за развој компетенција представника педагошке професије, праћењем промена у непосредној педагошкој пракси, унапређивањем квалитета одрживе праксе, организовањем заједничких активности и промоцијом студијских програма Педагогије на Филозофском факултету у Нишу.  Како је улога високошколских установа у погледу имплементације научног знања у пракси од великог значаја, овим пројектом ће се пажња усмерити и на допринос Департмана за педагогију у пружању помоћи, давању конструктивних предлога и систематских решења за унапређење рада педагога и подизања квалитета педагошке праксе. Такође, реализацијом заједничких активности наставног особља Департмана за педагогију са представницима из праксе створиће се услови за повезивање и преиспитивање односа педагошке теорије и праксе, разменом искустава са колегама педагозима, евалуацијом досадашњег педагошког рада, и на крају, за сагледавање могућности и перспектива даљег развоја одрживе педагошке праксе, места и улоге педагога у савременом друштву.  Сврха предложеног пројекта Департмана за педагогију би се могла сагледати и из контекста истицања значаја високошколског образовања педагошког кадра али и јачања веза и сарадње практичара са високошколским установама и њиховим наставним особљем. Значај пројекта огледа се у промоцији Департмана за педагогију, студијских програма и активности које се реализују на Департману. Такође, вредност пројекта видљива је кроз укључивање студената у ваннаставним активностима и приближавању студија педагогије будућим студентима и циљној групи.  Овај пројекат би могао допринети свеобухватнијој популаризацији педагогије као науке, угледу и важности педагошке професије у друштву и бољој запошљивости наших студената. |
| **Циљ пројекта** | Циљ пројекта је указати на значај који високошколске установе и факултетско наставно особље имају у обезбеђивању квалитета и унапређивању одрживе педагошке праксе. У том смислу, циљ пројекта огледа се у утврђивању образовних потреба педагога из праксе, јачању сарадње, идентификовању тренутног стања али и препознавању актуелних трендова и праваца развоја одрживе педагошке праксе. Такође, циљ пројекта је организовање заједничких активности наставног особља Департмана за педагогију, студената и педагога практичара и пружање подршке у циљу обезбеђивања услова за одрживу праксу. Сагледавањем различитих начина организовања успешније сарадње са педагозима из непосредне праксе вршиће се промовисање и иновирање одрживе педагошке праксе, адекватнији развој компетенција и припремање студената за обављање професије педагога. |
| **Специфични циљеви** | Специфични циљеви се односе на:   1. Успостављање интензивније сарадње наставног особља Департмана за педагогију са педагозима запосленим у васпитно-образовним установама, установама социјалне заштите, приватним и невладиним организацијама, 2. Осмишљавање пројектних активности и кооперативног рада чланова наставног особља Департмана за педагогију са педагозима практичарима, 3. Јачање веза и контаката са бившим студентима, педагозима из праксе, колегама са других факултета, стручним педагошким удружењима и школским институцијама, 4. Указивање на значај места и улоге стручних сарадника - педагога у установама социјалне заштите, области људских ресурса и невладином сектору, 5. Проучавање и утврђивање тренутног стања и давање решења за унапређивање одрживе педагошке праксе, 6. Унапређивање квалитета стручне праксе и пружање могућности волонтирања студената Департмана за педагогију у васпитно-образовним и другим специфичним институцијама, 7. Промоција Департмана за педагогију и приближавање студија педагогије потенцијалним будућим студентима. |
| **Задаци** | Задаци предложеног пројекта су:   1. Написати и публиковати прегледне и научне радове који се баве анализом квалитета непосредне одрживе педагошке праксе и идентификовањем образовних потреба педагога из праксе, 2. Јачање сарадње и повезаности наставног особља Департмана за педагогију са педагозима из државног, приватног и невладиног сектора осмишљавањем заједничких активности у циљу популаризације професије педагога, 3. Креирање програма подршке, предавања и радионица за педагоге из праксе, 4. Интензивирање сарадње са Алумнима и актуелним студентима кроз организовање састанака, заједничко планирање и релизовање различитих активности којима ће се унапредити постојећа сарадња, 5. Стварање услова за организацију стручне праксе студената у институцијама приватног и невладиног сектора, 6. Организовати састанке са стручним организацијама, васпитно-образовним установама, специфичним институцијама и чвршће умрежавање у области сарадње и заједничког деловања у локалној заједници потписивањем протокола о сарадњи, 7. Организовати онлајн промоцију Департмана и његових активности путем друштвених мрежа, мултимедијалних садржаја и преко портала Филозофског факултета (званична страница и блог). |
| **Очекивани исходи / резултати** | * 5 прегледних радова и научних радова објављених у Годишњаку за педагогију или неком домаћем научном часопису, * Реализоване 3 активности (предавања, радицонице) на Филозофском факултету у Нишу за педагоге из праксе, * Реализовано 1 предавање педагога из праксе за студенте Департмана за педагогију, * Израђен промотивни видео клип Департмана за педагогију, * Обављен састанак са Алумнима и актуелним студентима, * Обављен састанак са представницима стручних удружења, васпитно-образовних установа, установа социјалне заштите, приватног и невладиног сектора, * Креирана Интернет страница или група за размену информација и искустава наставног особља Департмана за педагогију и представника одрживе педагошке праксе, * Објављено 3 чланка на блогу Филозофског факултета. |
| **Чланови пројектног тима** | Прoф. др Maринa Maтejeвић, рeдoвни прoфeсoр;  Прoф. др Зoрицa Стaнисaвљeвић Пeтрoвић, рeдoвни прoфeсoр;  Прoф. др Бисeрa Jeвтић, рeдoвни прoфeсoр;  Прoф. др Jeлeнa Maксимoвић, вaнрeдни прoфeсoр;  Прoф. др Maриja Joвaнoвић, вaнрeдни прoфeсoр;  Проф. др Jeлeнa Пeтрoвић, ванредни професор;  Проф. др Maриja Maркoвић, ванредни професор;  Дoц. др Дрaгaнa Joвaнoвић, доцент;  др Јелена Османовић Зајић, асистент;  Анастасија Мамутовић, асистент;  Марија Ђорђевић, истраживач-приправник;  Милица Димитријевић, истраживач-приправник;  Драгана Димитријевић, истраживач-приправник;  Данијела Милошевић, истраживач-приправник. |

У Нишу,

20. 12. 2021. године

Руководилац пројекта



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Временски план реализације пројекта**

**(планирати конкретне кораке у реализацији пројекта по месецима, почев од 1. марта 2022. до 30. маја 2022. године):**

|  |  |  |  |  |  |
| --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** |
| Организовање и реализовање предавања, радионица и других активности са стручним сарадницима - педагозима | Наставници и сарадници Департмана за педагогију |  |  |  |  |
| Организовање и реализовање предавања педагога из праксе за студенте Департмана за педагогију | Наставници и сарадници Департмана за педагогију |  |  |  |  |
| Промоција департманских активности на друштвеним мрежама | Милица Димитријевић |  |  |  |  |
| Организација и одржавање састанка са алумнистима и актуелним студентима | Наставници и сарадници Департмана за педагогију |  |  |  |  |
| Организација и одржавање састанка са педагозима практичарима васпитно-образовних установа, установа социјалне заштите, приватног и невладиног сектора | Наставници и сарадници Департмана за педагогију |  |  |  |  |
| Истраживање различитих аспеката непосредне одрживе педагошке праксе и писање научних радова | Сви наставници и сарадници Департмана за педагогију |  |  |  |  |
| Уређивање текстова за блог Филозофског факултета | Марија Ђорђевић |  |  |  |  |
|  |  |  |  |  |  |
|  |  |  |  |  |  |